Wjacore sta norow wčera w Kulowje róžowu póndźelu swjećili
Kulow (AN/SN). Po njewočakowanych žonjacych póstnicach minjenu sobotu na Kulowskim torhošću z poměrnje wjele fanami a fanowkami, kiž chcychu po dwěmaj lětomaj zaso jónu karnewal swjećić, běchmy chětro wćipni na róžowu póndźelu.
Hižo dopołdnja zetkachu so čłonojo póstniskeje gardy a rada jědnaćoch na dworje Kulowskeje šule, zo bychu so „woćoplili“. Pohladachu skrótka do wulkeje sportownje, hdźež wuknjacy Krabatoweje zakładneje šule swoje póstnicy swjećachu. Krasne słónčne nalětnje wjedro, wćipnosć, hač póstniski ćah budźe, a přeće so po dołhim času zaso trochu zabawjeć, wabješe mnohich ludźi wšěch generacijow a samo cyłe swójby do městačka. Na dróze mjez Němcami a Kulowom so hižo mnozy šoferojo a šoferki dźiwachu, jako wuhladachu póstniski wóz Němčanskich karnewalistow.
vec_Latn szl_Latn szl_Latn